**ROKIŠKIO RAJONO SAVIVALDYBĖS TARYBA**

S P R E N D I M A S

**DĖL ROKIŠKIO RAJONO SAVIVALDYBĖS KONTROLĖS IR AUDITO TARNYBOS 2017 METŲ VEIKLOS ATASKAITOS**

2018 m. kovo 23 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 8 ir 19 punktais, Rokiškio rajono savivaldybės tarybos 2015 m. kovo 27 d. sprendimu Nr. TS-102 patvirtinto Rokiškio rajono savivaldybės tarybos veiklos reglamento 267 ir 269 punktais, Rokiškio rajono savivaldybės taryba nusprendžia:

Pritarti Rokiškio rajono savivaldybės kontrolės ir audito tarnybos 2017 metų veiklos ataskaitai (pridedama).

Sprendimas per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui adresu Respublikos g. 62, Panevėžys, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka.

Savivaldybės meras Antanas Vagonis

Danguolė Namajūnien

**SPRENDIMO PROJEKTO „DĖL ROKIŠKIO RAJONO SAVIVALDYBĖS KONTROLĖS IR AUDITO TARNYBOS 2017 METŲ VEIKLOS ATASKAITOS“ AIŠKINAMASIS RAŠTAS**

**Sprendimo projekto tikslas ir uždaviniai.** Šiuo sprendimu siūloma pritarti Rokiškio rajono savivaldybės kontrolės ir audito tarnybos 2016 metų veiklos ataskaitai.

**Šiuo metu esantis teisinis reglamentavimas.** Lietuvos Respublikos vietos savivaldos įstatymo 16 straipsnio 2 dalies 8 punktas („savivaldybės kontrolieriaus (savivaldybės kontrolės ir audito tarnybos) metinės ataskaitos svarstymas ir sprendimo dėl jos priėmimas“), 19 punktas („mero, savivaldybės administracijos direktoriaus, savivaldybės kontrolieriaus, biudžetinių ir viešųjų įstaigų (kurių savininkė yra savivaldybė), savivaldybės kontroliuojamų įmonių ir organizacijų vadovų ataskaitų ir atsakymų į savivaldybės tarybos narių paklausimus išklausymas reglamento nustatyta tvarka, sprendimo dėl šių ataskaitų ir atsakymų priėmimas“), Rokiškio rajono savivaldybės tarybos 2015-03-27 sprendimo Nr. TS-102 “Dėl Rokiškio rajono savivaldybės tarybos veiklos reglamento patvirtinimo“ 267 punktas („savivaldybės kontrolierius teikia savivaldybės tarybai Savivaldybės kontrolės ir audito tarnybos veiklos ataskaitą kiekvienais metais iki kovo 31“) ir 269 punktas („Savivaldybės taryba ne rečiau kaip kartą per metus arba pagal savivaldybės tarybos reikalavimą išklauso mero, Administracijos direktoriaus, Savivaldybės kontrolieriaus, biudžetinių ir viešųjų įstaigų (kurių savininkė yra savivaldybė), savivaldybės kontroliuojamų įmonių ir organizacijų vadovų ataskaitas“).

**Sprendimo projekto esmė.** Pateikta ataskaita apie 2017 metų Rokiškio rajono savivaldybės kontrolės ir audito tarnybos veiklą.

**Galimos pasekmės, priėmus siūlomą tarybos sprendimo projektą:**

**teigiamos -** įgyvendintos teisės aktų nuostatos.

**neigiamos** – nenumatyta.

**Kokia sprendimo nauda Rokiškio rajono gyventojams.** Kontrolės ir audito tarnybos veiklos ataskaita suteikia rajono gyventojams galimybę išsamiau susipažinti su įstaigos veiklos rezultatais.

**Finansavimo šaltiniai ir lėšų poreikis**: sprendimo projektui įgyvendinti lėšų nereikės.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

Savivaldybės kontrolierė Danguolė Namajūnienė